\chapter{Induktiv og deduktiv logik}
Dette kapitel omhandler to af de mest grundlæggende argumenter vedrørende vores projekt $"$\textit{Unequal Error Protection of Multimedia in a Multicast WLAN Streaming Application}$"$\footnote{Ulige vægtning af vigtigheden af multimedie data, på en WLAN broadcast data kanal}. Argumenterne bygger på induktiv og deduktiv logik.

\section{Induktiv logik i projektet}\label{sec:induktiv_logik}

Det første argument vi har identificeret benytter sig af induktiv logik, og benytter sig af følgende premisser:
\begin{enumerate}
\item\label{item:enkoder_premis} Alle kendte video-enkodere genererer kodet videodata som indeholder undergrupper af data, hvis vigtighed kan vægtes forskelligt.
\item\label{item:uep_premis} Ved anvendelse af en upålidelig kanal til transmission af data, som indeholder under-grupper af data af ulige vigtighed, er det observeret at der kan drages nytte af \textit{unequal error protection}.
\end{enumerate}
Dette fører til konklusionen:
\begin{itemize}
\item{Ved streaming af video over en upålidelig kanal kan der drages nytte af \textit{unequal error protection}.}
\end{itemize}

Styrken af dette induktive argument afhænger blandt andet af hvor mange $"$kendte$"$ video enkodere der rent faktisk er undersøgt i forhold til det totale antal af video enkodere.
I tilfælde af at antallet af kendte enkodere kun udgør få procent af alle enkodere, kan ovenstående argument næppe anses som værende et stærk induktivt argument. Det er derfor vigtigt for projektet at undersøge hvordan de oftest benyttede video enkodere fungerer, da dette vil være med til at skabe et stærkt grundlag for hele projektet, såfremt resultaterne af undersøgelserne understøtter premis \ref{item:enkoder_premis} vedrørende video enkodere. Understøtter denne undersøgelse derimod ikke premis \ref{item:enkoder_premis}, vil store dele af grundlaget for projektet smuldre og projektet vil blive forholdsvist irrelevant, da problemet med streaming af video ikke ville kunne forbedres med \textit{unequal error protection}.

Ligeledes afhænger styrken af argumentet også af observationerne omkring nyttevirkningen af \textit{unequal error protection} (premis \ref{item:uep_premis}).

Aktuelt i projektet har vi for at understøtte premis \ref{item:enkoder_premis} undersøgt teorien bag de oftest benyttede kommercielle video enkodere, og det har vist sig at de undersøgte enkodere var forskellige implementationer af de samme grundlæggende teorier og principper. Det er derfor konkluderet at denne premis er grundigt understøttet. 
Premis \ref{item:uep_premis} er understøttet af forskningsprojekter, som er dokumenteret med anerkendte publikationer. Argumentet menes derfor at være godt understøttet.

Når digital video distruberes, er en af fordelene at billedkvaliteten ikke er afhængig af signalkvaliteten, så længe signalet kommer igennem. Men hvis der skal udsendes en katastrofemeddelelse, er det ikke umiddelbart billedkvalitet der er det vigtigeste, men derimod indholdet af videoen og den tilhørende lyd. Der kan derfor argumenteres for at det er moralsk forkert, i det givende tilfælde, ikke at benytte \textit{unequal error protection}. Da brugen af denne teknik vil være med til at sikre at folk med selv dårlige modtageforhold vil kunne få meddelelsen, omend ikke i bedste kvalitet. Dette er helt på linie med konklusionen fra før.

\section{Deduktiv logik i projektet} \label{sec:deduktiv_logik}

Et andet grundlæggende argument for projektet omhandler anvendelsen af netværkskodning på et upålideligt netværk, og er identificeret som værende af deduktiv karakter. Det bygger på følgende to premisser:
\begin{enumerate}
\item\label{item:nc} Antallet af nødvendige retransmissioner over en upålidelig kanal uden feedback kan reduceres ved brug af netværkskodning.
\item\label{item:wlan_bc} WLAN broadcast er en upålidelig kanal.
\end{enumerate}
Dette fører til konklusionen:
\begin{itemize}
\item Ved at bruge netværkskodning kan antallet af retransmissioner i et WLAN broadcast setup uden feedback reduceres.
\end{itemize}

I modsætning til den induktive konklusion, beskrevet i afsnit \ref{sec:induktiv_logik}, er gyldigheden af ovenstående konklusion garanteret, såfremt de benyttede premisser er sande. Da broadcast over WLAN per definition er upålideligt, og sandheden i premis \ref{item:nc} kan bevises rent matematisk med gældende lineær algebra og sandsynlighedsregning, må konklusionen også være gældende.

Projektet forsøger derfor ikke at understøtte sandheden af argumentet, da dette allerede er konkluderet. Det er derimod en del af projektet at undersøge omfanget af argumentet, altså i hvilken grad antallet af retransmissioner kan reduceres.
